**Երևանում Կանանց Միջազգային Միավորում**

**Բարեգործական ծրագրերի ֆինանսավորման հայտարարություն 2023-2024թթ.**

Երևանում կանանց միջազգային միավորումը (IWAY) իր ամենամյա բարեգործական դրամաշնորհային ծրագրի շրջանակում ընդունում է հայտեր:

Ծրագրի հիմնական նպատակն է նպաստել Հայաստանի սահմանամերձ կամ հեռավոր գյուղերում ապրող կանանց, երեխաների և ընտանիքների արժանապատիվ կյանքի ապահովմանը՝ վերանորոգելով և բարելավելով սոցիալական ենթակառուցվածքները: Այս տարում ծրագրի թիրախում են գտնվում այն բնակավայրերը, որոնք հյուրընկալել են Արցախից բռնի տեղահանված բնակչությանը:

Դրամաշնորհային ծրագրին դիմելու վերջնաժամկետն է 2023թ. դեկտեմբերի 31-ը: Դիմելիս հարկավոր է լրացնել հայտարարությանը կցված ծրագրային առաջարկը և բյուջեի ձևը՝ անգլերեն կամ հայերեն լեզուներով:

Հետաքրքրված կազմակերպությունները պետք է գրանցված լինեն Հայաստանի Հանրապետությունում և լրացված հայտերն ուղարկեն iwaycharities@gmail.com էլ-փոստին:

Ծրագրային առաջարկը հարկավոր է՝

• Արձագանքի դրամաշնորհային ծրագրի նպատակին՝ նպաստելու Հայաստանում կանանց, երեխաների և ընտանիքների արժանապատիվ կյանքի ապահովմանը սահմանամերձ կամ հեռավոր գյուղերում, որոնք հյուրընկալում են Արցախից բռնի տեղահանված բնակչությանը:

• Տվյալների վրա հիմնված ապացույցներ տրամադրի կարիքի/կարիքների վերաբերյալ, որոնց ցանկանում է արձագանքել:

• Նկարագրի ծրագրի թիրախը (համայնքը):

• Նկարագրի ծրագրի իրականացման ազդեցությունը թիրախային բնակչության վրա:

• Ներկայացնի՝ ինչպես է համայնքը կամ տեղական մարմիններն աջակցելու ծրագրի իրականացմանը:

• Նկարագրի ծրագրի շարունակականությունը IWAY-ի ֆինանսավորման ավարտից հետո:

• Ներկայացնի դիմող կազմակերպության հաջող փորձը նմանատիպ նախագծերի իրականացման գործում, եթե կա նման փորձառություն:

• Ներկայացնի կազմակերպության կարողությունները՝ ծրագրային գործողությունները և ծախսերը ճշգրիտ հետևելու և զեկուցելու համար:

• Ցույց տա այլ ֆինանսավորման աղբյուրների առկայությունը, եթե ծրագիրը նախատեսում է համաֆինանսավորումներ ներգրավել:

• Ներկայացնի ակնկալվող արդյունքները չափելի ձևաչափով:

**Եթե ծրագրային առաջարկը ենթադրում է սոցիալական ենթակառուցվածքի տարբեր բաղադրիչների վերանորոգում, խնդրում ենք առաջարկի մեջ նշել, թե որ մասն է համարվում առաջնային կարիք։**

Ծրագրային բյուջեն պատրաստելիս խնդրում ենք նկատի ունենալ՝

• Միջոցները հատկացվելու են բացառապես ապրանքների, այդ թվում՝ շինանյութերի ձեռքբերման համար:

• IWAY-ի միջոցները չեն կարող ուղղվել գործառնական ծախսերի կամ աշխատավարձերի տրամադրմանը: Ակնկալվում է, որ ծառայությունների վճարները կհոգա դիմորդը, համայնքը կամ տեղական մարմինը:

• Բյուջեի ձևը լրացնելիս յուրաքանչյուր տողի համար անհրաժեշտ է ներկայացնել հակիրճ և հստակ բացատրություն՝ ցույց տալով տվյալ ծախսի անմիջական առնչությունը ծրագրի առաջարկում մանրամասնված գործողություններին:

Այն հայտերը, որոնք չեն ներառի լրացված առաջարկն ու բյուջեն, կամ չեն համապատասխանի հայտարարությունում նշված ուղեցույցին, չեն դիտարկվի ֆինանսավորման համար:

Նախքան վերջնական որոշում կայացնելը հնարավոր է, որ IWAY-ի անդամներն այցելեն առաջարկվող ծրագրի վայր: Ծրագրի իրականացման համար միջոցները հասանելի կլինեն մինչև 2024 թվականի մարտի 1-ը։

IWAY-ի բարեգործական դրամաշնորհին վերաբերող հարցերը խնդրում ենք ուղարկել [**iwaycharities@gmail.com**](mailto:iwaycharities@gmail.com)էլ-փոստին:

*IWAY-ը շահույթ չհետապնդող, ոչ կրոնական, ու ոչ քաղաքական միավորում է, որը ժողովրդավարական ճանապարհով գործում է Հայաստանում ապրող և աշխատող տարբեր ազգության և տարիքի կանանց կողմից:*

*IWAY-ի գործունեության և նրա կողմից ֆինանսավորվող ծրագրերի մասին ավելին իմանալու համար այցելեք* [*www.iwayerevan.org/charity-projects*](file:///Users/Macbook12caro/Downloads/www.iwayerevan.org/charity-projects)*:*